PATVIRTINTA

Šiaulių lopšelio-darželio „Sigutė“ direktoriaus

2017 m. sausio 2 d. įsakymu Nr. V-4 (1.3)

**ŠIAULIŲ LOPŠELIO-DARŽELIO „SIGUTĖ“ 2017–2019 METŲ**

**KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Šiaulių lopšelio-darželio „Sigutė“ (toliau – Lopšelis-darželis „Sigutė“) korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa ir kitais teisės aktais, reglamentuojančiais korupcijos prevencijos veiklą.

2. Programos tikslas – užtikrinti korupcijos prevenciją Lopšelyje-darželyje „Sigutė“, siekti kompleksiškai šalinti neigiamas sąlygas, skatinančias korupcijos atsiradimą, siekti asmenis atriboti nuo korupcinio pobūdžio nusikalstamų veikų darymo bei kitų veiksmų, kurie didina korupcijos sklaidą Lopšelyje-darželyje „Sigutė“, atlikimo. Programa siekiama paskatinti visuomenę reikšti nepakantumą korupcijai, sustiprinti visuomenės paramą korupcijos prevencijos priemonėms įgyvendinti, užtikrinti glaudesnį Lopšelio-darželio „Sigutė“, bendradarbiavimą su vyriausybinėmis ir nevyriausybinėmis organizacijomis, kitais asmenimis, ginant prigimtines ir kitas bendras žmogaus teises ir laisves.

**II SKYRIUS**

**PROGRAMOS TIKSLAI IR UŽDAVINIAI**

3. Programos tikslai:

3.1. įgyvendinti veiksmingą antikorupcinių priemonių sistemą Lopšelyje-darželyje

„Sigutė“;

3.2. šalinti prielaidas, kurios sudaro darbuotojams galimybę pasinaudoti tarnybine padėtimi savanaudiškiems tikslams;

3.3. užtikrinti Lopšelio-darželio “Sigutė“ veiklos viešumą ir reagavimą į gyventojų nuomonę;

4. Programos uždaviniai:

4.1. užtikrinti veiksmingą ir ilgalaikį korupcijos prevencijos priemonių plano įgyvendinimą;

4.2. užtikrinti, kad gyventojams būtų sudaryta galimybė anonimiškai pateikti informaciją apie Lopšelio-darželio „Sigutė“ darbuotojų teikiamų paslaugų kokybę, galimai korupcinę veiklą;

4.3. viešinti informaciją apie galimas korupcines veikas ir nustatytus korupcijos atvejus.

**III SKYRIUS**

**KORUPCIJOS PREVENCIJOS PRIEMONĖS**

5. Korupcijos prevencijos priemonės yra:

5.1. prašymų dėl informacijos apie asmenį, siekiantį eiti arba einantį pareigas savivaldybės įstaigoje, pateikimas Lietuvos Respublikos specialiųjų tyrimų tarnybai;

5.2. personalo mokymas ir informavimas;

5.3. korupcijos pasireiškimo tikimybės nustatymas;

5.4. Lietuvos Respublikos viešųjų ir privačių interesų derinimo valstybinėje tarnyboje įstatymo nuostatų gyvendinimas;

5.5. visuomenės įtraukimas į korupcijos Programos įgyvendinimą. Skatinti bendruomenę pranešti apie korupcinius teisės pažeidimus ar mėginimą juos daryti Lopšelio-darželio „Sigutė“ aplinkoje, sudaryti sąlygas apie tai pranešti telefonu ar interneto ryšiu. Siekti sukurti pranešimų nagrinėjimo, analizės sistemą.

**IV SKYRIUS**

**PROGRAMOS ADMINISTRAVIMAS**

6. Už savivaldybės antikorupcinės politikos įgyvendinimą Lopšelyje-darželyje „Sigutė“ atsako direktorius.

7. Kovos su korupcija programą rengia, jos įgyvendinimą organizuoja ir kontroliuoja Lopšelio-darželio „Sigutė“ direktorius ir jo paskirtas darbuotojas, atsakingas už korupcijos prevenciją Lopšelyje-darželyje „Sigutė“.

8. Programos priemonių vykdytojai yra lopšelio-darželio „Sigutė“ darbuotojai.

**VSKYRIUS**

**BAIGIAMOSIOS NUOSTATOS**

9. Programai įgyvendinti sudaromas programos įgyvendinimo priemonių planas, kuris nustato korupcijos prevencijos priemones, vykdytojus, vykdymo terminus, laukiamus rezultatus, įgyvendinimo vertinimo rodiklius.

10. Lopšelio-darželio „Sigutė“ bendruomenė, visi suinteresuoti juridiniai ir fiziniai asmenys gali teikti pasiūlymus Lopšelio-darželio „Sigutė“ direktoriui dėl programos papildymo ar pakeitimo.

11. Programa, priemonių planas jai įgyvendinti bei programos įgyvendinimo ataskaita skelbiami viešai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠIAULIŲ LOPŠELIO-DARŽELIO** „**SIGUTĖ” 2017-2019 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| Eil.  Nr. | Priemonės pavadinimas | Vykdytojas | Vykdymo laikas | Laukiamas rezultatas |
| 1. | Dalyvauti mokymuose, seminaruose antikorupcijos klausimais | Administracija | 2017–2019 metai | Darbuotojai įgis daugiau žinių apie korupcijos pasekmes ir prevenciją. |
| 2. | Nustatyti korupcijos pasireiškimo tikimybę Lopšelyje-darželyje „Sigutė“. | Administracija | 2018 m. I ketvirtis  2019 m. I ketvirtis | Parengta išvada apie korupcijos pasireiškimo tikimybę Lopšelyje-darželyje „Sigutė“ sudarys galimybę nustatyti rizikos sritis ir taikyti prevencines priemones |
| 3. | Vykdyti asmenų, siekiančių eiti pareigas Lopšelyje-darželyje „Sigutė“, priėmimo į pareigas tikrinimo tvarką, vadovaujantis Lietuvos Respublikos įstatymais. | Direktorius | Prieš skiriant į pareigas | Įvertinus asmens patikimumą, mažinama korupcijos pasireiškimo Lopšelyje-darželyje „Sigutė“ tikimybė |
| 4. | Sudaryti galimybę pateikti gyventojams anonimines anketas apie aptarnavimo kultūrą, suteiktų paslaugų kokybę, galimas korupcinio pobūdžio apraiškas Lopšelyje-darželyje „Sigutė“. | Administracija | 2017-2019 metai | Parengtoje ataskaitoje bus nustatytas galimos korupcijos pasireiškimo sritys |
| 5. | Nagrinėti skundus dėl Lopšelio-darželio „Sigutė“ darbuotojų veiklos, esant korupcijos pasireiškimo rizikai. | Administracija | Gavus skundą | Padidės pasitikėjimas Lopšelio-darželio „Sigutė“ veikla, vykdant antikorupcines priemones |
| 6. | Informuoti visuomenę apie nustatytas korupcijos apraiškas ir priimtus sprendimus. | Direktorius | Gavus informaciją | Padidės pasitikėjimas Lopšelio-darželio „Sigutė“ veikla, vykdant antikorupcines priemones, darbuotojai ir kiti asmenys bus skatinami pranešti apie pasitaikančius korupcijos atvejus |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_